CELEX: 32005D0855
Language: lt
Date: 1133308800000
Title: 2005/855/EB: 2005 m. lapkričio 30 d.  Komisijos sprendimas, iš dalies keičiantis Sprendimą 2005/734/EB, nustatantį biologinio saugumo priemones naminių ir kitų nelaisvėje laikomų paukščių užsikrėtimo labai patogenišku paukščių gripu, kurį sukelia gripo A viruso H5N1 potipis, nuo laukinių paukščių pavojui sumažinti ir nustatantį ankstyvo ligos aptikimo sistemą ypač pažeidžiamose teritorijose  (pranešta dokumentu Nr. C(2005) 4687)   (Tekstas svarbus EEE)

2.12.2005   
            
            
               LT
            
            
               Europos Sąjungos oficialusis leidinys
            
            
               L 316/21
            
         KOMISIJOS SPRENDIMAS
   2005 m. lapkričio 30 d.
   iš dalies keičiantis Sprendimą 2005/734/EB, nustatantį biologinio saugumo priemones naminių ir kitų nelaisvėje laikomų paukščių užsikrėtimo labai patogenišku paukščių gripu, kurį sukelia gripo A viruso H5N1 potipis, nuo laukinių paukščių pavojui sumažinti ir nustatantį ankstyvo ligos aptikimo sistemą ypač pažeidžiamose teritorijose
   (pranešta dokumentu Nr. C(2005) 4687)
   (Tekstas svarbus EEE)
   (2005/855/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (1), ypač į jos 10 straipsnio 4 dalį,
   kadangi:
   
               (1)
            
            
               Siekiant užtikrinti situacijos kontrolę valstybėse narėse, Komisija priėmė 2005 m. spalio 17 d. Sprendimą 2005/732/EB, patvirtinantį programas naminių ir laukinių paukščių sergamumo paukščių gripu tyrimų vykdymui šalyse narėse 2005 metais bei nustatantį ataskaitų pateikimo ir reikalavimų atitikimo gauti Bendrijos finansinei paramai šių programų vykdymo išlaidoms padengti taisykles (2).
            
         
               (2)
            
            
               Siekiant sumažinti labai patogeniško paukščių gripo, kurį sukelia A gripo viruso H5N1 potipis, užsikrėtimo nuo laukinių paukščių pavojų paukščių ūkiuose ir kitose patalpose, kur paukščiai laikomi nelaisvėje, buvo priimtas 2005 m. spalio 19 d. Komisijos sprendimas 2005/734/EB, nustatantis biologinio saugumo priemones naminių ir kitų nelaisvėje laikomų paukščių užsikrėtimo labai patogenišku paukščių gripu, kurį sukelia gripo A viruso H5N1 potipis, nuo laukinių paukščių pavojui sumažinti ir nustatantis ankstyvo ligos aptikimo sistemą ypač pažeidžiamose teritorijose (3).
            
         
               (3)
            
            
               Remiantis tuo sprendimu valstybės narės turi nustatyti atskirus ūkius, laikančius naminius ar kitus nelaisvėje laikomus paukščius, kurie pagal epidemiologinius ir ornitologinius duomenis turėtų būti pripažinti ypač pažeidžiami laukinių paukščių platinamo paukščių gripo, kurį sukelia A gripo viruso H5N1 potipis, atžvilgiu.
            
         
               (4)
            
            
               Atsižvelgiant į naujausius epidemiologinius ir ornitologinius duomenis, reikėtų reguliariai numatyti ir nuolat įvertinti tokį pavojų, siekiant nuolat nustatyti ypač pažeidžiamas teritorijas.
            
         
               (5)
            
            
               Reikia aiškiai nustatyti, koks yra paukščių, dalyvaujančių kultūrinių renginių metu organizuojamose varžybose skrendant nuo vieno taško iki kito, vaidmuo epidemiologiniu atžvilgiu.
            
         
               (6)
            
            
               Be to, atsižvelgiant į naujausius epidemiologinių ir ornitologinių duomenų pokyčius, reikėtų numatyti pratęsti Sprendime 2005/734/EB numatytų priemonių taikymo laikotarpį.
            
         
               (7)
            
            
               Todėl Sprendimas 2005/734/EB turėtų būti atitinkamai iš dalies pakeistas.
            
         
               (8)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2005/734/EB iš dalies keičiamas taip:
   
               1)
            
            
               1 straipsnis papildomas tokia 4 dalimi:
               „4.   Valstybės narės reguliariai persvarsto priemones, kurių jos ėmėsi vadovaudamosi Sprendimo 2005/732/EB 1 dalimi ir jame numatytų tyrimų duomenimis, kad, atsižvelgdamos į epidemiologinę ir ornitologinę situaciją, nustatytų, kuriose jų teritorijų vietovėse yra ypač didelis pavojus užsikrėsti paukščių gripu.“;
            
         
               2)
            
            
               2a straipsnio 2 dalis pakeičiama taip:
               „2.   Valstybės narės užtikrina, kad būtų draudžiama naminius ir kitus paukščius gabenti į turgus, pasirodymus, parodas ir kultūros renginius, įskaitant varžybas skrendant nuo vieno taško iki kito.
               Tačiau kompetentinga institucija gali leisti tokius naminių ir kitų nelaisvėje laikomų paukščių sambūrius, jei rizikos įvertinimo rezultatas yra palankus.“;
            
         
               3)
            
            
               4 straipsnyje data „2005 m. gruodžio 1 d.“ pakeičiama „2006 m. gegužės 31 d.“;
            
         
               4)
            
            
               I priedas atitinkamai iš dalies keičiamas pagal šio sprendimo priedą.
            
         2 straipsnis
   Valstybės narės nedelsdamos imasi šiam sprendimui įvykdyti reikalingų priemonių ir jas paskelbia. Apie tai jos nedelsdamos praneša Komisijai.
   3 straipsnis
   Šis sprendimas skirtas valstybėms narėms.
   
      Priimta Briuselyje, 2005 m. lapkričio 30 d.
      
         
            Komisijos vardu
         
         Markos KYPRIANOU
         
            Komisijos narys
         
      
   
   
      (1)  OL L 224, 1990 8 18, p. 29. Direktyva su paskutiniais pakeitimais, padarytais Europos Parlamento ir Tarybos direktyva 2002/33/EB (OL L 315, 2002 11 19, p. 14).
   
      (2)  OL L 274, 2005 10 20, p. 95.
   
      (3)  OL L 274, 2005 10 20, p. 105. Sprendimas su pakeitimais, padarytais Sprendimu 2005/745/EB (OL L 279, 2005 10 22, p. 79).
   
      PRIEDAS
      Sprendimo 2005/734/EB I priedo I dalies pirma įtrauka pakeičiama taip:
      
                  „—
               
               
                  Ūkių buvimas šalia paukščių, ypač iš centrinės ir rytų Azijos, Kaspijos ir Juodosios jūrų regionų, Artimųjų Rytų ir Afrikos atskrendančių paukščių migracijos kelių;“.